PLANINSKO DRUŠTVO CELJE MATICA                                                       CELJE, 06.11.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

MED GORSKIM KOTARJEM IN VELEBITOM

V I Š E V I C A,  1428 M,

V NEDELJO, 18. NOVEMBRA 2007

TUDI ONSTRAN KOLPE
SO GORE V MNOGOČEM PODOBNE TISTIM NA DOLENJSKEM, NOTRANJSKEM IN KRASU.

PROTI JUGOVZHODU HITE NJIH GREBENI,

KI SO JIH NAGUBALE DINARSKE GOROTVORNE SILE

IN LOČILA BOLJ ALI MANJ RODOVITNA PA VEDNO MANJ OBDELANA KRAŠKA POLJA.

TOKRAT VAS SKUPAJ Z JOŽETOM VABIMO

NA OBISK TREH DOKAJ RAZLIČNIH IN RAZGLEDNIH VRHOV:

BURNEGA BITORAJA, VIŠEVICE TER ZAGRADSKEGA VRHA.

VETROVNI BITORAJ BOMO UVRSTILI ŠE V GORSKI KOTAR,

STOŽČASTO VIŠEVICO POSTAVILI NA OLTAR VELIKE KAPELE
IN KAMNITI ZAGRADSKI VRH V CELINSKO ZALEDJE VINODOLA. DA NE BO ZAMERE.

S POSTAJALIŠČA PRED GARAŽNO STAVBO OB LJUBLJANSKI CESTI
SE ODPELJEMO Z NAROČENIM AVTOBUSOM OB PETIH ZJUTRAJ, 5.00.

Z LJUBLJANSKEGA OBROČA ZAVZAMEMO TURJAK,

ZDRSNEMO SKOZI RIBNICO IN KOČEVJE TER SE SPUSTIMO H KOLPI.

Z VELJAVNO OSEBNO IZKAZNICO ALI POTNIM LISTOM

SMEMO ČEZ MOST IZ PETRINE, 225 M, V BROD NA KOLPI, 224 M.

CESTA SE POVZPNE V DELNICE, 698 M,

NAJVEČJE NASELJE NA RAZSEŽNI DINARSKI PLANOTI,

KI JE Z NJE DOSTOPNA VEČINA VRHOV GORSKEGA KOTARJA IN SOSEDNJE KAPELE.

KO SE PRI LOKVAH, 760 M,

PREBIJEMO ŠE ČEZ AVTOMOBILSKO CESTO PROTI REKI,

SMO ŽE SKORAJ NA ZAČETKU DANAŠNJE POTI V VRATIH, 768 M,

NEPOMEMBNI ŽELEZNIŠKI POSTAJI NA ROBU LIČKEGA POLJA.

ZAMAN BI V BLIŽINI ISKALI NIŽE LEŽEČE IZHODIŠČE.

SMEROKAZ NAS NAPOTI KAR ČEZ POLJE ONSTRAN PROGE NA GOZDNO CESTO,

NAKAR SE PUSTIMO VODITI OZNAKAM DO BITORAJKE, 1303 M.

TO ODPRTO A NEOSKRBOVANO ZAVETIŠČE NA JOŽINI PLANI
JE PO DVEH URAH IN POL HODA PRIMEREN KRAJ ZA MALICO,

SAJ NAS LE ŠE ČETRT URE VZPONA LOČI OD VRHA BURNEGA BITORAJA, 1385 M.

NJEGOVIM DESETMETRSKIM SKALNIM RAZGLEDNIM PLOŠČADIM DREVJE NI DORASLO.

V NADALJNJI URI SESTOPIMO NA JAVORJE, 1191 M.

NA TO SEDLO MED BITORAJEM IN VIŠEVICO

SO SE PRIPLAZILE TUDI GOZDNE CESTE IZ VEČ SMERI.

PO ENI OD NJIH HODIMO POL URE PROTI JUGOVZHODU TUDI MI.

PRI BUKOVI KOSI KRENEMO ODLOČNEJE VKREBER.

POT PELJE MIMO SAMODEJNE VREMENSKE POSTAJE PRI PLAVUŠ VODI, 1260 M.

OD STUDENCA JE ŠE POL URE STRMINE DO VRHA TRAVNATE VIŠEVICE, 1428 M,

KI JO JE BIL ŽE LETA 1874 DOSEGEL VSESTRANSKI DR. JOHANNES FRISCHAUF.

Z VIŠEVICE SE VRNEMO DO RAZPOTJA PRI PLAVUŠ VODI, 1260 M.

NATO SLEDIMO STEZI NA SEDLO MED VIŠEVICO IN NJENIM SOSEDOM STRINEŽEM,

IN NAPREJ NAVZDOL NA NASELJENO PLANOTO RAVNO.

NANJO KOT NA NEKAKŠEN PRAG

PRIVIJUGA 30 KM DOLGA CESTA IZ CRIKVENICE, PREDEN SESTOPI NA LIČKO POLJE

ČEZ POLJE JE BIL SEM GOR IZ VRAT PRISPEL TUDI NAŠ VOZNIK,

KI GA NAJDEMO PRED VAGABUNDINO KOLIBO, 864 M.

PO ŠESTIH URAH IN POL HODA PRESTOPIMO PRAG TEGA PLANINSKEGA DOMA.

IZPRED KOLIBE SE ZA POVRH LAHKO POVZPNEMO ŠE NA ZAGRADSKI VRH, 1187 M,

IN SE POSLOVIMO OD DNEVA, KI NJEGA LUČ UGAŠA ZA UČKO ONSTRAN KVARNERJA.

PO POLDRUGI URI SE VRNEMO V POLI VAGABUNDI, 864 M,

DOMOV PA PO KRAJŠEM ODDIHU IN OKREPČILU OKOLI DESETIH ZVEČER.

PRI SEBI IMEJMO

ZARADI MEJNEGA NADZORA VSAJ OSEBNO IZKAZNICO,

ZARADI ZGODNJEGA MRAKA KAKRŠNOKOLI SVETILKO,

ZARADI KOLIBE KAKŠNO KUNO IN ZARADI MOŽNE BURJE DOVOLJ TOPLA OBLAČILA.

PRIJAVE ZA IZLET SPREJEMAMO V DRUŠTVENI PISARNI NA STANETOVI 20,

KJER VPLAČAMO ZA NAROČENI AVTOBUSNI PREVOZ 19,00 EVROV.

P A  P R I J E T E N  I Z L E T

TONE PRIMOŽIČ

